Document ID: 32004D0233

Komisjoni otsus,
4. märts 2004,
millega laboritele antakse luba kontrollida teatavatel kodukiskjalistel marutaudi vastu vaktsineerimise tõhusust
(teatavaks tehtud numbri K(2004) 646 all)
(EMPs kohaldatav tekst)
(2004/233/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. märtsi 2000. aasta otsust 2000/258/EÜ, millega määratakse eriinstituut, mis kehtestab kriteeriumid, mis on vajalikud selleks, et standardiseerida seroloogilised testid, millega kontrollitakse marutaudi vaktsiini tõhusust, [1] eriti selle artiklit 3,
ning arvestades järgmist:
(1) Komisjoni 29. märtsi 2001. aasta otsus 2001/296/EÜ, millega laboritele antakse luba kontrollida teatavatel kodukiskjalistel marutaudi vastu vaktsineerimise tõhusust, [2] on mitu korda oluliselt muudetud. [3] Nimetatud direktiiv tuleks selguse ja otstarbekuse huvides kodifitseerida.
(2) Nõukogu 13. juuli 1992. aasta direktiiviga 92/65/EMÜ, milles sätestatakse selliste loomade, sperma, munarakkude ja embrüote ühendusesisest kaubandust ja ühendusse importimist reguleerivad loomatervishoiunõuded, mille suhtes ei kohaldata direktiivi 90/425/EMÜ A lisa I peatükis osutatud ühenduse erieeskirjades sätestatud loomatervishoiunõudeid, [4] nähakse ette alternatiivne karantiinisüsteem teatavate kodukiskjaliste sisenemisel teatavate marutaudivabade liikmesriikide territooriumile. Nimetatud süsteem näeb ette selliste loomade vaktsineerimise tõhususe kontrollimise antikehadega tiitrimise teel.
(3) Otsusega 2000/258/EÜ määrati AFSSA laboratoorium Prantsusmaal Nancys instituudiks, mis vastutab seroloogiliste testide standardiseerimiseks vajalike kriteeriumide kehtestamise eest marutaudi vaktsiinide tõhususe jälgimiseks.
(4) Tasemekatse menetluskorraks kehtestati marutaudi puhuks antikehade tiitrimine vaktsineeritud kodukiskjalistel alternatiivsete karantiinimeetmete kontekstis.
(5) AFSSA laboratoorium Nancys peab töötama kehtestatud tasemekatse menetluskorras, et hinnata laborite heakskiitmist seroloogiliste testide läbiviimiseks teatavatel marutaudi vastu vaktsineeritud kiskjalistel.
(6) Mitmed liikmesriigid on esitanud taotluse laborite heakskiitmiseks, mis võiksid teha analüüse teatavatel kodukiskjalistel, et kontrollida marutaudi vastu vaktsineerimise tõhusust.
(7) AFSSA laboratoorium Nancys on hinnanud liikmesriikidelt saadud taotlusi ning saatnud hindamistulemused komisjonile.
(8) Komisjon võib hindamistulemuste põhjal koostada nimekirja laboritest, millel on lubatud teha marutaudi vastu vaktsineeritud kiskjaliste seroloogilist tiitrimist.
(9) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,
ON VASTU VÕTNUD KÄESOLEVA OTSUSE:
Artikkel 1
Liikmesriikide poolt esitatud laborid, millele on antud luba teha analüüse teatavatel kodukiskjalistel, et kontrollida marutaudi vastu vaktsineerimise tõhusust, on loetletud I lisas.
Artikkel 2
Otsus 2001/296/EÜ tunnistatakse kehtetuks.
Viiteid kehtetuks tunnistatud otsusele käsitatakse viidetena käesolevale otsusele ja neid tuleks lugeda vastavalt III lisas esitatud vastavustabelile.
Artikkel 3
Käesolev otsus on adresseeritud liikmesriikidele.
Brüssel, 4. märts 2004

Labels: 7
3
0
6
18